Scurtmetrajul documentar "Razgled po Ljubljani" (cu sensul de "Vedere din Ljubljana"; alte denumiri "Razgled Ljubljane", "Panorama Ljubljane" sau "Razgled po Ljubljani") este considerat primul film înregistrat pe teritoriul actualei Slovenii. A fost filmat probabil de angajați ai fraților Lumière, cu toate că regizorul Srđan Kneževič consideră că este realizat de Johann Bläser. Scurtmetrajul a fost filmat probabil la Castelul Ljubljana sau din alt punct înalt din oraș în toamna anului 1898, perioadă în care la Ljubljana au sosit numeroși vizitatori din cauza cutremurului din Ljubljana. Filmul avea o durată de aproximativ 2 minute și a fost prezentat de omul de afaceri Johann Bläser în Parcul Tivoli (Strada Latterman), între 7 și 14 mai 1899. Filmul este considerat astăzi pierdut. Cele mai vechi înregistrări video păstrate cu Ljubljana, capitala Sloveniei, apar în cele 7 minute ale scurtmetrajului documentar "Ljubljana 1909". În film sunt prezentate câteva străzi, tramvaiul din Ljubljana și o sărbătoare; și a fost realizat de Compania Salvatore Spina din Trieste.